kardosdrur/scandi-wiki huggingface dataset:
Larviksfjorden

Larviksfjorden er en 7 km lang fjord i Vestfold og Telemark i Norge. Den strækker sig fra linjen Stavernodden fyr – Malmøya ind til Larvik med Batteristranden helt inderst. Viksfjorden er en 8 km lang sidefjord. Langs fjordens vestre kant går den 5 km lange tursti «Fjordstien».

Geologisk set er søen Farrisvannet en fortsættelse af Larviksfjorden. Søen ligger 22 moh og er omkring 20 km lang. Farriseidet er en del af en moræne, fra sidste istid som har opdæmmet vandet.

Lågen har sit udløb i Larviksfjorden. Den var tidligere en vigtig tømmerflådningselv og udskibning og produktion af trælast har været et vigtig erhverv i områderne rundt om Larviksfjorden, som f.eks Agnes.

Farriselven er 900 meter lang og løber ud i Larviksfjorden. Elven og fjorden var vigtige forudsætninger da det første savværk blev anlagt i 1539.
Både i sejlskibstiden og da de første dampbåde kom var fjordens ydre dele vigtige. Omkring 1750 blev der anlagt flådestation i Stavern. Norges første dampskib anløb Stavern fra 1827. I dag har Larvik daglig rutebådsforbindelser med Hirtshals i Danmark.

Langs fjorden er der en række fine badepladser og sandstrande blandt andet Hvittensand, Karistranden, Batteristranden, Rødbergstranden og Lillevikstranden. Det findes også flere gode fortøjningspladser for fritidsbåder.

Kilder og henvisninger 

 Larviksfjorden på snl.no

Fjorden
Fjorde i Vestfold og Telemark
Bileam

Bileam (Hebraisk: בִּלְעָם) var en spåmand, som der berettes om i Fjerde Mosebog kapitel 22 – 24. Han var af Moabs konge ifølge beretningen sat til at forbande israelitterne; men efter at Gud havde bremset ham ved at lade et æsel tale til ham, velsignede han i stedet folket .

Selvom beretningen taler positiv om Bileam, er det overordnede billede fra de bibelske skrifter negativt. Det var også ham, der senere lagde fælder for israelitterne, så de syndede mod Herren .

Henvisninger 

Personer i Det Gamle Testamente
Halehjulsfly

Halehjulsfly bliver også refereret til som fly med konventionelt understel, da dette var den mest brugte konfiguration på tidligere fly. Halehjul betegner fly med et lille hjul bagerst under halen, foruden hovedhjulene under flykroppen/vingerne. I dag benytter næsten alle flyproducenter et næsehjul forrest til at styre med på jorden. De første fly havde haleslæbere i stedet for halehjul.

Fordelene ved halehjul er lavere vægt, og dermed større nyttelast, bedre stabilitet ved landing i sidevind samt et mere robust understel ved landing på grusbaner eller andre ujævne overflader. Op til 2. verdenskrig var flyvepladser ofte ikke andet end græsmarker, og det stærke landingsstel var her en fordel. Motorerne var heller ikke så kraftige som på senere fly, så den lavere vægt tillod længere rækkevidde og/eller større nyttelast. Ulempen opstår ved selve landingen og kørsel på jorden. Her har halehjulsflyene en tendens til at ville vende rundt i et såkaldt ground loop, hvor halen forsøger at komme foran næsen, hvilket kan resultere i store skader ved høj fart. Derudover befinder næsen ved lav hastighed sig længere oppe, hvilket gør det sværere for piloten at se fremad på jorden, især ved enmotorede fly. Man ser ofte halehjulsfly taxie (køre på jorden) i en slalom-bevægelse for at piloten kan se fremad gennem sideruden.

Da langt de fleste fly i dag er udstyret med næsehjul, kræver det ekstratræning med en instruktør for at få lov til at flyve et halehjulsfly.

Flyvemaskiner
Bronx Zoo

Bronx Zoo er en verdenskendt zoo beliggende i Bronx Park i Bronx-bydelen i New York. Som den største by-zoo i USA består haven af 265 tønder park og naturlige indhegninger, der tidligere var en del af Fordham Universitys ejendom sammen med de tilstødende områder, der udgør New York Botanical Gardens. Det største område af parken blev solgt til byen for en pris af én dollar under den betingelse, at landet skulle blive til en zoo og en park, der kunne udgøre en buffer for Fordam mod den dengang hastigt udbyggende Bronx-bydel. Den zoologiske have er hjem for over 4.000 dyr, hvoraf mange er truede arter. Haven åbnede for offentligheden den 8. november 1899 med 843 dyr i 22 indhegninger efter at være blevet oprettet af New York Zoological Society (senere omdøbt til Wildlife Conservation Society). WCS forvalter fire andre haver i New York: Central Park Zoo, Queens Zoo, Prospect Park Zoo og New York Aquarium.

Heins & LaFarge designede de originale permanente bygninger som en række Beaux-Art-pavilloner grupperet omkring et stort cirkulært søløvebassin.

Moderne indhegninger 
Bronx Zoo var en af de første zoologiske haver i Nordamerika der flyttede deres dyr—ofte opdelt i familier efter Carolus Linnaeus' klassificering—fra bure til mere naturlige omgivelser (såsom "De afrikanske sletter"). Her gik dyrene sammen med andre arter for at give et realistisk indtryk af dyrenes oprindelige leversteder. Fysiske barrierer såsom voldgrave, nogle gange usynlige for gæsterne, separerede rovdyr fra byttedyr. Haven er specielt kendt for sin "Wild Asia"-monorail, der giver passagerer mulighed for at observere asiatiske dyr, og "Jungleworld", en indendørs udstilling om planter og dyr fra tropiske regnskove. Den zoologiske have præsenterer også Congo Monkey Forest, den største menneskeskabte regnskov i verden med sine 6,5 tønder. Blandt andre store indendørs udstillinger kan nævnes "World of Darkness", der præsenterer kajmaner, flagermus og nøgne gnavere. Bygningen holdes fuldstændig mørk i åbningstiden for at holde dyrene aktive. Lysene tændes efter lukketid, så dyrene kan sove. Haven er også hjem for flere indendørs fugleudstillinger, blandt andet "World of Birds", den berømte to-etagers fugleudstilling indeholdende flere hundrede arter. Her kan de besøgende se dyrepasserne kaste levende fårekyllinger til tornsangerne, der griber dem i luften. Fodringen kan ses dagligt kl. kvart i tre lokal tid.

Der er to andre specielle områder i haven. De besøgende kan se dyrepasserne fodre pingvinerne i Russel B. Aitken-udstillingen, og den specielle præstentation af tiger ved "Tiger Mountain". Ved sidstnævnte udfører dyrepasserne daglige tjek på de sibiriske tigre (såvelsom aktivere dem) gennem kød. Dette giver tilskuerne et tæt kig på tigerne.

Referencer

Eksterne henvisninger 

 The Bronx Zoo website
 Wildlife Conservation Society: Bronx Zoo 
 Congo Gorilla Forest 

Dyreparker
Bronx
Bygninger, konstruktioner og anlæg i New York City
Nomogram

Et nomogram er et grafisk værktøj til at bestemme forskellige værdier, og som regnestokken er det et grafisk-analogt regneredskab.

De første som menes at have konstrueret nomogrammer er de franske matematikere Léon Lalanne og Maurice d'Ocagne i midten af 1800-tallet.

Nomogrammer er konstrueret til at beregne specifikke værdier medens regnestokken bliver anvendt til generelle beregninger.

Nomogrammer og regnestokke er i dag erstattet af elektroniske regnemaskiner og computere.

Nomografi er læren om fremstilling af nomogrammer.

Litteratur 
 Maurice d'Ocagne, Traité de Nomographie, Gauyhier-Villars, Paris, 1899, 2. udgave 1921
 Maurice d'Ocagne, Sur la résolution nomographique de l'équation du septième degré, Comptes rendus, Paris, volume 131 (1900), siderne 522-524

Ekstern henvisning 

 Atmosfærisk nomogram (pdf) fra afdelingen for Meteorologi, Reading universitet, USA.

Regneredskaber
Laodikenserbrevet

Laodikenserbrevet er et nytestamentligt apokryfisk skrift på små 20 vers, der sandsynligvis er skrevet mellem det 2. og 4. århundrede. Skriftet er sandsynligvis blevet til på baggrund af Paulus' reference i Kolossenserbrevet til et brev til menigheden i Laodikea, og da dette ikke er bevaret, har den pseudonyme forfatter ønsket at udfylde dette hul. Brevet er næsten stort set en sammenskrivning af Filipperbrevet og Galaterbrevet og findes kun i latinsk oversættelse, selvom det sandsynligvis oprindelig er skrevet på græsk.

Kilde 
 Nytestamentlige Apokryfer. Oversættelser, indledning og noter ved Jørgen Ledet Christiansen og Helge Kjær Nielsen – Det Danske Bibelselskab 2002.

Referencer 

Antikken
Apokryfer
Rochester (Minnesota)

Rochester er en amerikansk by og administrativt centrum for det amerikanske county Olmsted County i staten Minnesota. I 2005 havde byen et indbyggertal på . Byen er specielt kendt for hospitalet Mayo Clinic og en af IBM's afdelinger.

Ekstern henvisning 

Rochesters hjemmeside 

Byer i Minnesota
Seneca og Paulus

Seneca og Paulus er et nytestamentligt apokryfisk skrift (dvs. ikke en del af Det Nye Testamente) bestående af 14 breve, hvoraf 8 foregiver at være skrevet af filosoffen Seneca og 6 af apostlen Paulus. Skriftet giver sig ud for at være en hemmelig korrespondance mellem de to. Brevet menes i virkeligheden at stamme fra det 4. århundrede.

Kilde 
 Nytestamentlige Apokryfer. Oversættelser, indledning og noter ved Jørgen Ledet Christiansen og Helge Kjær Nielsen – Det Danske Bibelselskab 2002.

Kristendom i antikken
Litteratur fra antikken
Apokryfer
Abgar og Jesus

Abgar og Jesus er et nytestamentligt apokryfisk skrift og er en brevveksling mellem kong Abgar V Ukama og Jesus. Skriftet beretter, hvordan kongen skriver til Jesus har at efter at have hørt om Jesus og kommet til tro på ham. Jesus svarer med ordene: Salig er du, der har troet på mig uden at have set mig, og Jesus lover at sende en af sine apostle (på græsk er det apostlen Thaddæus og på syrisk hedder han Addai) til. Den græske og den syriske oversættelse er ret forskellige, og teksten findes på en række orientalske sprog.

Kilde 
Nytestamentlige Apokryfer. Oversættelser, indledning og noter ved Jørgen Ledet Christiansen og Helge Kjær Nielsen – Det Danske Bibelselskab2002.

Antikken
Apokryfer
Buddinge

Buddinge er en bydel i Storkøbenhavn beliggende i Gladsaxe Kommune. Hele kommunen har . Bydelen var tidligere en mindre landsby, hvis navn kendes tilbage fra Middelalderen. Først i nyere tid er Buddinge dog vokset, og blevet en del af den større bydel Gladsaxe. Især med opførelsen af Buddinge Station i starten af det 20. århundrede begyndte bydelen at vokse, selvom stationen blev anlagt ca. 1 km nord for bykernen, der lå ved det nuværende Buddinge Centret.

Buddinge ligger helt centralt i kommunen. I bydelen befinder der sig ud over en række skoler Gladsaxe Gymnasium, Buddinge Station, Buddinge Kirke, Gladsaxe Ny Teater samt Gladsaxe Rådhus.

Historie 
Buddinge landsby bestod i 1682 af 20 gårde og 5 huse uden jord. Det samlede dyrkede areal udgjorde 826,0 tønder land skyldsat til 179,80 tønder hartkorn. Dyrkningsformen var trevangsbrug.

Buddinge fik en station på Slangerupbanen efter, at denne åbnede i 1906.

Buddinge havde i 1911 419 indbyggere. Heraf ernærede 107 sig ved landbrug, 84 ved håndværk og industri, 110 ved handel, 20 ved transport.

Buddinge stationsby havde 399 indbyggere i 1906, 419 indbyggere i 1911 og 832 i 1916.

Buddinge stationsby fortsatte sin udvikling i mellemkrigstiden: i 1921 havde den 634 indbyggere, i 1925 1.265, i 1930 1.619 og i 1935 2.219 indbyggere. Fra 1935 blev hele Gladsaxe kommune regnet som forstadskommune til Hovedstaden.

I 1930 fandtes i Buddinge stationsby blandt andet lægebolig, kommunekontor, Keller’sk Aandssvageanstalt (Lillemose Gaard), planteskole, mølle, mørtelfabrik, gummivarefabrik og pelsberederi; desuden en del villabebyggelse, gartnerier med mere.

Den store rundkørsel blev anlagt i 1953. Den blev nedlagt i 2022 for at gøre plads til den nye letbane.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

 
Gladsaxe Kommunes geografi
Apologetik

Apologetik (, apología) betyder forsvar af en position under angreb og bruges om kristent trosforsvar.

Apologetik har rødder helt tilbage til Det Nye Testamente og kirkefædrene. En gruppe af kirkefædrene kaldes for apologeter (f.eks. Justin Martyr). Ordet optræder i Det Nye Testamente, da Paulus ifølge Apostlenes Gerninger holder en forsvarstale for Festus og Agrippa (), og ligeledes da han i Filipperbrevet forsvarer og underbygger evangeliet (.17). Særligt kendt er måske 1. Petersbrev, hvor de troende formanes til altid at være rede til forsvar for troen ().

Også i dag udøves apologetik i forbindelse med dialog med andre religioner og ikke-troende.

Kristne apologeter

Antikken 
 Athenagoras
 Justin Martyr
 Origenes
 Tatian
 Theophilus af Antiokia
 Tertullian

Tidlig middelalder 
 Lactantius

Moderne tid 
 Alister McGrath
 G.K. Chesterton
 William Lane Craig
 John Lennox
 William A. Dembski
 Jerry Falwell
 Dietrich von Hildebrand
 C.S. Lewis
 Tim Keller
 David Wood
Nabeel Qureshi

Kristendom
Teologi
Overgangsmetal

Overgangsmetaller er en betegnelse for de metaller som ligger i d-blokken i det periodiske system.

Overgangsmetaller har flere fælles karakteristika:

De danner ofte farvede molekyler. 
De kan variere i oxidationstrin.
De er ofte gode katalysatorer.
De kan danne komplekser.

Overgangsmetallerne er

Kilder 

 
Kemiske serier
Montevideo (Minnesota)

Montevideo er en amerikansk by og administrativt centrum i det amerikanske county Chippewa County i staten Minnesota. I 2000 havde byen et indbyggertal på .

Ekstern henvisning 
 Montevideos hjemmeside (engelsk)

Byer i Minnesota
Draved Skov

Draved Skov (dra-ved = sump-skov) ligger lige syd for Løgumkloster, og den dækker ca. 250 ha. Den står på meget varierede jordbundsforhold, for dele af den står på Kongsbjerg bakkeø, mens andre dele bredte sig ud over hedesletternes magre sandbund. Området får rigeligt med nedbør (tæt på 900 mm/år) og har høj grundvandstand. Det skaber helt specielle betingelser, som har dannet grundlaget for en fugtpræget, blandet løvskov. Af historiske grunde er Draved Skov en af de mest uberørte naturskove i Danmark. Selve skoven har i lange perioder været omkranset af moser, og det har gjort træhugst besværlig og urentabel. Derfor har denne skov været næsten urørt helt op til vores tid.

Kongens Mose, der ligger umiddelbart vest for skoven, er i dag en af landets største højmoser. Den har været udnyttet til tørvegravning, men er nu fredet, ligesom al landbrugsdrift er ophørt på andre arealer, der grænser op til skoven. Da dyrkning og tørvegravning ophørte, kunne man opgive at afvande mosen, sådan at store dele af den nu står under vand.

Jordbund 
Undergrunden på bakkeøen består mest af moræneler. Under den seneste istid blev leret dækket af små flade sandklitter, som efterhånden blev skjult under et morrlag på ca. 20 cm tykkelse. Det er baggrunden for, at landskabet i skoven er let kuperet, og det er også derfor, at overjorden kan skifte fra muldrig (over lerbunden), via sandmuldet eller morragtig (over klitterne) til fugtig og humusrig i (i lavningerne og på mosefladen).

Træbevoksning 
En så varieret jordbund fremkalder en mosaikagtig bevoksning, hvor hver enkelt planteart etablerer sig på netop de steder, hvor bunden passer den bedst. De dominerende arter er nu Eg, Lind og Rød-El, men også Almindelig Ask, Almindelig Hassel, Almindelig Kristtorn, Almindelig Røn, Birk, Bævre-Asp, Hvidtjørn, Skov-Æble og Tørst.

Naturskov 
De ca. 10 ha urørt skov blev fredet fra 1948 til videnskabelige undersøgelser. Området blev udvidet, da man fredede yderligere 20 ha gammel skov i 1963. I tilgift blev 50 ha mose med skovagtig bevoksning ligeledes fredet. I 1994 besluttede man at omlægge driften af hele skoven, dvs. ca. 250 ha, til urørt skov. I samme ånd blev granplantninger ryddet væk og drængrøfterne fyldt op eller opstemmet. På den måde er Draved skov i dag den største sammenhængende, urørte skov i Danmark.

Området er en del af Natura 2000-område nr. 99: Kongens Mose og Draved Skov og er både habitatområde (H88) og fuglebeskyttelsesområde  (F61). Draved Skov blev i 2022 udpeget til en del af den 564 hektar store naturnationalpark Draved Skov og Kongens Mose

Kilder og henvisninger 

 Skov- og naturstyrelsen: Grænselandet
 Skov- og naturstyrelsen: Draved skov  (Vandretursfolder nr. 61)
 Peter Friis Møller og Richard Bradshaw: Draved skov – et dansk forskningsprojekt gennem mere end 50 år 
 Om naturfredningen   på fredninger.dk

Statsskove i Danmark
Økologi
Tønder Kommunes geografi
Naturnationalparker i Danmark
Peter Plys (film fra 1977)

Peter Plys er en amerikansk tegnefilm fra 1977, der er den 22. Disney klassiker. 

Filmen tager udgangspunkt i A.A. Milnes historier om Peter Plys.Den film vi kender i dag som "Klassikeren PeterPlys" er faktisk sat sammen af tre Peter plys film.
"Peter Plys og honningtræet/Peter Plys på honningjagt" (DK: 1966) "Peter Plys i blæsevejr" (DK: 1970) og til sidst "Peter Plys og Tigerdyret" (DK: 1974) 
I 1977 blev de tre film samlet til en film "The many adventures of Winnie the Pooh"/"Klassikeren Peter plys", men det vides ikke hvornår den kom til Danmark og om det var i den forbindelse at stemmerne blev genindtalt.Da filmene kom som tre adskilte film var det med Louis Miehe-Renard som Peter Plys, men lydsporet blev i 1992 udskiftet, så danske børn i dag forbinder John Hahn-Petersens stemme med Peter Plys.

Stemmer

Eksterne henvisninger 
 

Disney tegnefilm
Amerikanske film fra 1977
Peter Plys-film
Walt Rosenberg

Walt Rosenberg (født 29. juni 1918 i Sandbjerg, død 13. oktober 1981 i Aarhus) var en dansk skuespiller. Han var uddannet musik- og afspændingspædagog.

I en årrække var Rosenberg bosat i Norge.

Filmografi 
 Don Olsen kommer til byen – 1964
 Tine – 1964
 Der var engang – 1966
 Nu stiger den – 1966
 Kongen skal dø – 1970
 Den forsvundne fuldmægtig – 1971

Eksterne henvisninger 
 

Skuespillere fra Danmark
Tønsbergfjorden

Tønsbergfjorden strækker sig i retningen nord-syd mellem øerne Tjøme og Nøtterøy i øst og Sandefjord og Stokke i vest fra den ydre del af Oslofjorden i syd mod Tønsberg i nord, i Vestfold og Telemark fylke i Norge. Fjorden er ca. 25 km lang. Den har forbindelse til Oslofjorden gennem Vrengensundet og Kanalen i Tønsberg. Indsejlingen til Tønsbergfjorden markeres af sømærket Tønsberg tønde, sydligst og yderst på Østerøya i Sandefjord kommune. Der ligger flere kendte øer i Tønsbergfjorden: Hudø eller Hui, Veierland og Håøya er de mest kendte. Hvor fjorden deles i to af Veierland hedder det Tjømekjæla mod øst, og Vestkjæla mod fastlandet i vest.

Den del af Tønsbergfjorden som ligger vest for Nøtterøy kaldes også for Vestfjorden. Den inderste del af fjorden kaldes Byfjorden.

Vestfold og Telemarks geografi
Fjorde i Vestfold og Telemark
Fjorden
Tjøme
Irvine (Californien)

Irvine er en by i Orange County i den sydlige del af Californien i USA. Byen har 180.803 indbyggere (2005).

Eksterne henvisninger 

 City of Irvine

Byer i Californien
Forstæder til Los Angeles
Dødelig indsprøjtning

Dødelig indsprøjtning eller giftinjektion er en henrettelsesmetode, hvor der foretages injektion af dødelig kemikalier i en dødsdømt person med det formål at dræbe personen for at straffe vedkommende for en forbrydelse efter gældende lovgivning.

Denne metode er mest brugt i dag i bl.a. USA, hvor de fleste amerikanske stater bruger denne henrettelsesmetode som primær henrettelsesmetode for dødsdømte personer, hvilket anses som den mest humane metode.

Henrettelsen foregår som regel ved, at den dømte spændes fast i en stol eller på en briks, hvor proceduren initieres med at give den dødsdømte person en indsprøjtning med et bedøvende middel, der resulterer i, at den dødsdømte person falder i dyb søvn efter et par sekunder. Derefter giver man den dødsdømte person et muskelafslappende lægemiddel, der hurtigt forårsager komplet lammelse i hele kroppen, herunder mellemgulvet og respirationsmusklerne, og dette vil i sidste ende medføre døden ved kvælning. Man giver dog den dødsdømte person en sidste indsprøjtning kort efter den anden med et eller flere kraftige kemikalier, der hurtigt forårsager døden ved hjertestop, hvilket er mindre smertefuldt end døden ved kvælning.

Flere virksomheder, som Lundbeck, har nægtet at levere medicin til de amerikanske fængslers dødssprøjter, så man har måttet forsøge sig med andre lægemidler, med forskellige resultater til følge. Efterfølgende har republikanske politikere fra staten Ohio forsøgt sig med et forslag om, at begrænse offentlighedens adgang til oplysninger om detaljerne angående henrettelserne.

Referencer 

Henrettelse
Ofre for terrorangrebet mod Dubrovka-teateret i Moskva

Terrorangrebet mod Dubrovka-teateret i Moskva foregik fra den 23. – 26. oktober 2002, da en gruppe på ca. 40 tjetjenske terrorister angreb et teater i Moskva, Rusland, og tog 850 tilfældige publikum og teaterfolk som gidsler i en tre døgn lang gidselaffære, der endte med, at over 129 gidsler blev dræbt og over 700 kvæstet.

Noter

Eksterne henvisninger 
 Oficielle liste over dræbte gidsler 
 Svetlana Gubarevas side om terrorangrebet, inkl. liste over ofre

Terrorangrebet mod Dubrovka-teateret i Moskva
Strategiske atomvåben

Strategiske atomvåben er betegnelsen for atomsprænghoveder, der er så kraftige, at de vil kunne ødelægge hele byer eller store områder, hvor fjendtlige hærenheder opholder sig. Strategiske våben kan i modsætning til de taktiske atomvåben ofte ved hjælp af interkontinentale missiler nå mål over alt i verden, men de kan også bæres af større bombefly. Disse strategiske atomvåben var under den kolde krig vigtige for atomvåbenbalancen mellem USA og Sovjetunionen, da de udgjorde den afgørende afskrækningseffekt, der var grundforudsætningen for begge landes interesse i at undgå en atomkrig, da en sådan ville udslette begge lande.

Den kolde krig
Militærstrategi
Taktiske atomvåben

Taktiske atomvåben er betegnelse for de atombomber, der med deres forholdsvis ringe sprængkraft i modsætning til de langt kraftigere strategiske atomvåben kun vil være i stand til at ødelægge mindre områder.

De vil i tilfælde af en militær konflikt udelukkende blive anvendt mod militære mål umiddelbart i nærheden.

Militærtaktik
Den kolde krig